
Република Србија

	МИНИСТАРСТВО ФИНАНСИЈА 

Број: 2610646 2026 10520 004 007 012 001

	 3. јул 2026. године 

	Кнеза Милоша 20

Б е о г р а д



На основу члана 41в Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14, 8/19 – др. пропис и 106/25), Министарство финансија објављује 
                                                              ИЗВЕШТАЈ

             О СПРОВЕДЕНОЈ ЈАВНОЈ РАСПРАВИ О НАЦРТУ ЗАКОНА 
           О ПОРЕЗУ НА ДОХОДАК ГРАЂАНА СА ПОЧЕТКОМ ПРИМЕНЕ
     ОД ДАНА ПРИСТУПАЊА РЕПУБЛИКЕ СРБИЈЕ ЕВРОПСКОЈ УНИЈИ
	Назив нацрта/предлога акта:
	НАЦРТ ЗАКОНА О ПОРЕЗУ НА ДОХОДАК ГРАЂАНА СА ПОЧЕТКОМ ПРИМЕНЕ

 ОД ДАНА ПРИСТУПАЊА РЕПУБЛИКЕ СРБИЈЕ ЕВРОПСКОЈ УНИЈИ



	Надлежни предлагач:
	МИНИСТАРСТВО ФИНАНСИЈА

	Период спровођења јавне расправе:
	Од 1. јуна 2026. године до 21. јуна 2026. године.

	Методи спровођења: Достављање писаних коментара (навести рок):
	Објава јавног позива за учешће  у јавној расправи са Програмом јавне расправе и Нацртом текста закона, на сајту Министарства финансија:

https://mfin.gov.rs/propisi/javne-rasprave, као и на Порталу „еКонсултације”, на адреси: https://ekonsultacije.gov.rs/.

Достављање писаних коментара омогућено је електронским путем преко Портала „е-Консултације”, путем електронске поште на е- адресу fiskalni.sektor@mfin.gov.rs  или  писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, у периоду од 1. јуна 2026. године до 21. јуна 2026. године.

	Други методи спровођења јавне расправе (навести методе, време и место одржавања):
	Израда презентације, представљање презентације текста Нацрта закона, одржане су дана 10. јуна 2026. године са почетком у 13 часова у просторијама НАЛЕД-а  и 15. јуна 2026. године са почетком у 14 часова у просторијама Привредне коморе Србије.

	Да ли је у потпуности спроведен програм јавне расправе (ако није, навести разлоге):
	Програм је спроведен у потпуности у складу са Закључком Владе 05 Број: 011-5234/2026 од 28. маја 2026. године и Програмом јавне расправе.

	Да ли је осигурано учешће свих идентификованих циљних група у јавној расправи (навести које су циљне групе учествовале у јавној расправи, а које нису):
	Учесници у јавној расправи су релевантни државни органи, представници привредних субјеката, удружења, комора и других организација и заинтересоване и стручнe јавности.

	Које су друге заинтересоване стране учествовале у јавној расправи (уколико је могуће идентификовати их):
	/

	Да ли је спровођење јавне расправе изазвало додатне буџетске трошкове (ако јесте, навести разлоге):
	Спровођење јавне расправе није изазвало додатне буџетске трошкове.

	Информације о достављеним коментарима, предлозима и сугестијама
	Током одржавања јавне расправе, примедбе, предлоге и сугестије доставило је 17 учесника, и то:

1. НАЛЕД,
2. Удружење осигуравача Србије,
3. „Wiener Städtische osiguranje” a.d.o,
4. UNIQA животно осигурање а.д.,
5. Америчка привредна комора у Србији,

6. Уједињени грански синдикати „Независност”,

7. „Сава неживотно осигурање” а.д.о,
8. Српски филантропски форум,

9. Удружење посредника у осигурању,

10. Национална организација особа са инвалидитетом Србије (НООИС),

11. Српска ИТ Асоцијација (СИТА),

12. Савет за друштвено одговорно пословање,

13. Институт за упоредно право,

14. Асоцијација лизинг компанија Србије,

15. Чланице Привредне коморе Србије,
16. Ивана Пејак,

17. Александар Тасић.

	Aнализа примљених коментара
	У Табели 1. приказани су достављени коментари, као и анализа примљених коментара са одговорима.


На предлог Министарства финансија, Закључком Владе 05 Број: 011-5234/2026 од 28. маја 2026. године, одређено је спровођење јавне расправе о Нацрту закона о порезу на доходак грађана са почетком примене од дана приступања Републике Србије Европској унији (у даљем тексту: Нацрт закона) и Програм јавне расправе, која је спроведена у периоду од 1. јуна 2026. године до 21. јуна 2026. године.

Програм јавне расправе о Нацрту закона, са прилозима утврђеним Пословником Владе, објављен је на интернет страници Министарства финансија https://mfin.gov.rs/propisi/javne-rasprave и на Порталу „еКонсултације”, са позивом свим заинтересованим странама да у току трајања јавне расправе доставе своје коментаре, предлоге и сугестије за унапређење текста Нацрта закона, преко Портала еКонсултације https://ekonsultacije.gov.rs/, путем електронске поште на е-мејл адресу fiskalni.sektor@mfin.gov.rs или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, са назнаком „За јавну расправу о Нацрту закона о порезу на доходак грађана са почетком примене од дана приступања Републике Србије Европској унији”. Јавна расправа реализована је у потпуности у складу са усвојеним Програмом јавне расправе. 

Текст Нацрта закона представљен је и на јавној расправи коју је Министарство финансија одржало 10. и 15. јуна 2026. године путем презентације и расправе у просторијама НАЛЕД-а и у просторијама Привредне коморе Србије. Учесници у јавној расправи били су: привредни субјекти  и друга заинтересована лица. 
Табела 1. Анализа примљених коментара на Нацрт закона пристиглих током спровођења online јавне расправе
	Р. бр.
	Подносилац примедбе/ сугестије/ коментара
	Члан на који се примедба/ сугестија/
коментар односи

	Примедба/сугестија/коментар
	Одговор на примедбу/сугестију/

коментар

	1.
	- Чланице Привредне коморе Србије
	Чл. 1-5. Нацрта закона
	Предлаже се да се уз закон објави јединствени практични водич за разврставање прихода по категоријама, јер се у пракси често јавља дилема у вези са карактером оствареног прихода.


	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	2.
	- Чланице Привредне коморе Србије 
	Чл. 7. и 8. Нацрта закона
	Предлаже се да се додатно појасни примена критеријума „центар животних и пословних интереса”, да се објаве практични примери за различите категорије резидената и нерезидената и да се омогући једноставан приступ добијања потврде или мишљењља о пореском резидентству електронски путем.

	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	3.
	- „Wiener Städtische osiguranje” a.d.o,
- UNIQA животно осигурање а.д.о,
- Америчка привредна комора у Србији,
- Уједиње-ни грански синдикати „Незави-сност”,

- „Сава неживотно осигурање” а.д.о,
- Удружење посредника у осигурању,
- Чланице Привредне коморе Србије.
	Члан 9. Нацрта закона
	Предлаже се измена члана 9. став 1. тачка 7) Нацрта закона ради прецизнијег и системски усклађеног дефинисања накнада из осигурања које не представљају предмет опорезивања порезом на доходак грађана тако да се уподобе са пореским третманом штедње на динарске депозите - неживотних и животних осигурања, у смислу прописа којима се уређује делатност осигурања, изузев накнаде остварене по основу осигурања за измаклу корист, као и других исплата у страној валути које по својој природи представљају приход од улагања, приноса или штедње.
Предлаже се допуна текста Нацрта закона, са циљем уређења пореског третмана примања запослених за време штрајка.
Да се сви динарски лимити усклађују аутоматски и благовремено и да се преиспита висина лимита за одређена примања физичких лица.


	Предложено, у делу пореског третмана накнада из осигурања и примања запослених за време штрајка, није имплементирано  с обзиром да се сматра да су сходно фискалним кретањима, посматрано за период ступања на снагу закона, постојећа пореска ослобођења оптимално одмерена. 
У делу који се односи на усклађивање динарских лимита, указујемо да се износи усклађују  годишњим индексом потрошачких цена у календарској години која претходи години у којој се усклађивање врши. С обзиром на то да се предлаже преиспитивање висине неопорезивог лимита и да није реч о конкретним примедбама на тај део текста Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.



	4.
	- Чланице Привредне коморе Србије.
	Члан 10. Нацрта закона
	Предлог да се разјасни примена изузимања од опорезивања дохотка нерезидентног обвезника који на територији РС проведе највише 90 дана у периоду од 12 месеци и да се додатно разјасни примена одредбе кроз примере.
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	5.
	- Удружење посредника у осигурању,
- „Wiener Städtische osiguranje” a.d.o,
- UNIQA животно осигурање а.д.о,

- „Сава неживотно осигурање” а.д.о,
- Ивана Пејак. 
	Члан 19. Нацрта закона
	Подносиоци указују да је потребно увођење пореских олакшица за животно осигурање.
Предлог да се пореско ослобођење прошири тако да обухвати и организовану здравствену заштиту запослених коју послодавац финансира директним уговором са здравственом установом, а не само премију добровољног здравственог осигурања.
	Предложено није имплементирано  с обзиром да се сматра да су сходно фискалним кретањима, посматрано за период ступања на снагу закона, постојећа пореска ослобођења оптимално одмерена. 

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	6.
	- Чланице Привредне коморе Србије.
	Члан 21. Нацрта закона
	Да се повећа неопорезиви износ при опорезивању зарада, тако да буде најмање у висини минималме месечне нето зараде, да се неопорезиви износ аутоматски усклађује, да је усклађивање предвидиво.
	Предложено није имплементирано  с обзиром да се сматра да је сходно фискалним кретањима, посматрано за период ступања на снагу закона, постојеће пореско ослобођење оптимално одмерено.
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	7.
	- Чланице Привредне коморе Србије.
	Члан 23. Нацрта закона
	Предлаже се да се умањење основице по основу запошљавања новонастањеног обвезника уреди тако да не створи осећај пореске неравноправности у односу на домаће стручњаке који већ живе и раде у Републици Србији.
	С обзиром на то да није реч о конкретним примедбама на текст Нацрта закона, предложено није имплементирано.
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	8.
	- Чланице Привредне коморе Србије.
	Члан 25. Нацрта закона
	Предлог да се износи пореских ослобођења редовно и аутоматски усклађују са реалним трошковима, а посебно се указује да је неопорезиви износ за коришћење сопственог аутомобила у службене сврхе потребно ускладити са стварним трошковима (горива, амортизације, осигурања, сервиса).
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	9.
	- Ивана Пејак
	Члан 26. Нацрта закона
	Да се појам „значајан бој запослених” замени речима: „активности које су доступне свим запосленима или јасно дефинисаној организационој целини запослених под једнаким условима”.
Да се изричито наведу: тим билдинг програми, спортске активности, програми унапређења физичког и менталног здравља и програми превенције здравствених ризика на раду.
	Предложено није имплементирано  с обзиром да се сматра да је материја која се односи на пореско ослобођење за примања запосленог по основу погодности за рекреацију запослених оптимално одмерена и прецизирана.
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	10.
	-Нацио-нална организа-ција особа са инвалидитетом Србије (НООИС),
- Чланице Привредне коморе Србије, 

- Ивана Пејак.
	Чл. 28.  Нацрта закона
	Предлаже се да се спроведу посебне консултације са организацијама особа са инвалидитетом, као и да  се задржи постојеће решење из члана 21г Закона о порезу на доходак грађана, … („Службени гласник РС”, бр. 24/01, ... и 109/25 - у даљем тексту: ЗПДГ) за рекреацију запослених као и да се новим текстом закона обезбеди додатни порески подстицај за запошљавање особа са инвалидитетом на отвореном тржишту рада. Дата је упоредноправна анализа пореских олакшица у одабраним европским државама.
Потребно је додатно проширити подстицаје за запошљавање особа са инвалидитетом и ван специјализованих предузећа и да се задржи олакшица за сваког послодавца који запосли особу са инвалидитетом.
Укидање пореског ослобођења без увођења алтернативног механизма подршке је у супротности са циљевима социјалне инклузије коју РС преузима у оквиру процеса европских интеграција.

	Имајући у виду значај пореског ослобођења из члана 28. Нацрта закона за запошљавање особа са инвалидитетом у предузећу за радно оспособљавање и запошљавање особа са инвалидитетом, размотрили смо и оне предлоге који се односе на порески подстицај за запошљавање особа са инвалидитетом. С тим у вези, у Нацрту закона биће додате одредбе које се односе на пореску олакшицу за запошљавање особа са инвалидитетом уз ограничење коришћења ове олакшице у складу са правилима о државној помоћи.



	11.
	-„Wiener Städtische osiguranje” a.d.o,

- UNIQA животно осигурање а.д.о,

-Удружење посредника у осигурању,
-Ивана Пејак.
	Члан 29. Нацрта закона
	Указује се да је потребно изменити одредбе члана 19. Нацрта закона са циљем увођења пореских олакшица за животна осигурања.
Предлог да се пореско ослобођење прошири тако да обухвати и организовану здравствену заштиту запослених коју послодавац финансира директним уговором са здравственом установом, а не само премију добровољног здравственог осигурања.
	Предложено није имплементирано  с обзиром да се сматра да су сходно фискалним кретањима, посматрано за период ступања на снагу закона, постојећа пореска ослобођења оптимално одмерена. 

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	12.
	- Чланице Привредне коморе Србије.
	Члан 30. Нацрта закона
	Да се олакшица за запошљавање нових лица задржи као трајан или дугорочан инструмент подстицања формалног запошљавања са прецизирањем услова за остваривање права на коришћење.
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	13.
	- НАЛЕД.
	Члан 32. Нацрта закона
	Предлаже се додавање новог члана 32. Нацрта закона, којим би се уредила пореска олакшица за запошљавање особа са инвалидитетом. 


	Размотрили смо предлог који се односи на порески подстицај за запошљавање особа са инвалидитетом. С тим у вези, у Нацрту закона биће додате одредбе које се односе на пореску олакшицу за запошљавање особа са инвалидитетом уз ограничење коришћења ове олакшице у складу са правилима о државној помоћи.



	14.
	- НАЛЕД.
	Члан 33. Нацрта закона
	Предлаже се додавање новог члана 33. Нацрта закона, којим би се уредила пореска олакшица за запошљавање теже запошљивих лица. 


	Предлог који се односи увођење пореске олакшице за запошљавање теже запошљивих лица није имплементиран.

Министарство финансија ће дату сугестију имати у виду приликом даљег усаглашавања прописа Републике Србије са прописима Европске уније.


	15.
	- Чланице Привредне коморе Србије.
	Чл. 33-57. Нацрта закона
	Да се режим самосталне делатности уреди тако да буде једноставан, предвидив и подстицајан за мале предузетнике.
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	16.
	- НАЛЕД.

	Чл. 35. Нацрта закона
	Подносилац се залаже да се предузетницима паушалцима омогући непосредан избор режима личне зараде у тренутку губитка права на паушално опорезивање.


	Наведена примедба је разматрана и прихваћен је предлог који се односи на опредељење за личну зараду за предузетника паушалца у случају губитка права на паушално опорезивање.



	17.
	- НАЛЕД.

	Чл. 45. Нацрта закона
	Подносилац се залаже за повећање прага за паушално опорезивање са шест на осам милиона динара.

	Предлог за повећање прага за паушално опорезивање са шест на осам милиона динара, није прихваћен.



	18.
	- Чланице Привредне коморе Србије.
	Члан 73. Нацрта закона
	Предлаже се проширење пореског ослобођења и на камату остварену на динарска средства по основу штедних и других депозита (орочених или по виђењу).
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	19.
	-„Wiener Städtische osiguranje” a.d.o,

- UNIQA животно осигурање а.д.о,

-„Сава неживотно осигурање” а.д.о,
-Удружење посредника у осигурању.

	Члан 90. Нацрта закона
	Подносилац предлаже измене одредаба члана 90. Нацрта закона, у делу који се односи на појам пореског обезника и опорезиви приход од осигурања.
	Предложено није имплементирано  с обзиром да према члану 90. Нацрта закона појам обвезника пореза на приходе од осигурања обухвата оно  физичко лице које оствари накнаду из осигурања лица, независно да ли је накнада по основу неживотног или животног осигурања. Такође,  није прихваћен ни предлог који се односи на утврђивање опорезивог  прихода с обзиром да за потребе утврђивања  пореске основце  предлагач урачунава и пореска ослобођења која нису садржана у тексту Нацрта закона у делу одредаба које обухватају порески третман прихода од осигурања. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	20.
	-Удружење осигуравача Србије,
-„Wiener Städtische osiguranje” a.d.o,

-„Сава неживотно осигурање” а.д.о,
- Асоција-ција лизинг компанија Србије,
- Чланице Привредне коморе Србије.
	Члан 94. Нацрта закона
	Подносилац предлаже ревизију пореског третмана  отписа потраживања друштава за осигурање према грађанима и потраживања за премију. Указује да је потребна допуна члана 94. Нацрта закона, како би се уредило да се не плаћа порез на доходак грађана на отписана потраживања, односно потраживања по основу премије осигурања, на начин како је то већ прописано за банкарски сектор.
Предлаже се измена у циљу ревизије пореског третмана отписа регресних потраживања друштава за осигурање према грађанима.
Изједначавање пореског третмана отписа потраживања банака и осигуравајућих друштава.
Подносилац предлаже измену са циљем уређења ослобођења лизинг компанија од обавезе обрачунавања и плаћања пореза на доходак грађана у случају када лизинг компанија донесе одлуку о отпису потраживања од клијената физичких лица.
Да се, у вези са приходима предузетника паушалаца, услови који указују на зависност од налогодавца додатно прецизирају како се не би кажњавали предузетници који имају једног већег клијента, дугорочан пројекат или специјализовану услугу.

	Предложено није имплементирано  с обзиром да се сматра да је сходно фискалним кретањима, посматрано за период ступања на снагу закона, постојеће пореско ослобођење оптимално одмерено. 

У делу који се односи на предузетике паушалце, с обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	21.
	Чланице Привредне коморе Србије
	Члан 95. Нацрта закона
	Да се преиспита висина стопе од 20% за приходе који су по природи слични раду, али се не остварују из радног односа, нарочито код фриленсера, повремених стручних ангажмана и лица која приходе остварују из иностранства.
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	22.
	- Чланице Привредне коморе Србије.
	Чл. 96-98. Нацрта закона
	Да се годишњи порез уреди тако да не демотивише стручни рад, прековремени рад, предузетништво, додатно усавршавање и легално пријављивање прихода.
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	23.
	- Чланице Привредне коморе Србије.
	Чл. 99-107. Нацрта закона
	Предлог да се поступак подношења пријава, самоопорезивања и плаћања пореза максимално поједностави и дигитализује.
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	24. 
	-Александар Тасић.
	Чл. 1. до 201. Нацрта закона
	Подносилац наводи  анализе уочених нејасноћа, стручне сугестије и нормативни захтев у вези са чл. 1. до 124. Нацрта закона, као и самосталним чл. 125. до 201. које предлаже као новододате чланове у Нацрту закона.


	С обзиром на то да није реч о конкретним примедбама на текст Нацрта закона, предложено није имплементирано. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.



	25.
	- Америчка привредна комора у Србији.
	Чл.  21в,  84. и 85. ЗПДГ


	Поред тога, потребно је размотрити могућност да се јасније разграниче накнаде из осигурања које имају одштетни карактер од исплата које по својој економској природи представљају приход од улагања, приноса или штедње, као и како би се обезбедило системско усклађивање пореских правила са прописима који уређују област осигурања. 
Предлаже се да се размотри и ревидира постојеће решење у делу пореског третмана отписа регресних потраживања и потраживања по основу премије.

	Наведене примедбе нису разматране јер се се не односе на одредбе Нацрта закона. Дати предлози се односе на одредбе ЗПДГ чије измене нису предмет овог извештаја.



	26.
	- Српски филантропски форум,
-Национа-лна организа-ција особа са инвалидитетом Србије (НООИС),

- Америчка привредна комора у Србији.
	Чл. 21в, 21г, 21д ЗПДГ
	Истиче се да поједина предложена решења захтевају додатно преиспитивање како би се избегло укидање подстицаја за запошљавање. Предлаже се нормативно усклађивање пореских подстицаја за запошљавање особа са инвалидитетом и теже запошљивих категорија лица са постојећим правилима о државној помоћи.
Предлаже се да се спроведу посебне консултације са организацијама особа са инвалидитетом. Предлаже да се новим текстом закона обезбеди додатни порески подстицај за запошљавање особа са инвалидитетом на отвореном тржишту рада. Дата је упоредноправна анализа пореских олакшица у одабраним европским државама.
Предлаже се да поједина предложена решења треба додатно размотрити како би се избегло укидање мера које имају позитивне ефекте на запошљавање и привредну активност. 

	Наведене примедбе нису разматране јер се се не односе на одредбе Нацрта закона. Дати предлози се односе на одредбе ЗПДГ чије измене нису предмет овог извештаја.



	27.
	- Српска ИТ Асоцијација (СИТА).
	Члан 21и ЗПДГ
	Подносилац предлаже измене члана 21и ЗПДГ у смислу „увођења пореских кредита на нивоу рада, олакшица за умањење пореза по основу запошљавања младих јуниора, као и подршке за обуке омогућава да се фискални подстицаји директно усмере на оно што заиста ствара домаћу додату вредност, а то су ангажовање стручњака, развојни рад и исплата зарада у Републици Србији”.

	Наведене примедбе нису разматране јер се се не односе на одредбе Нацрта закона. Дати предлози се односе на одредбе ЗПДГ чије измене нису предмет овог извештаја.



	28.
	- Савета за друштвено одговорно пословање.

	Чл. 21г и 21д ЗПДГ
	Подносилац сматра да поједина предложена решења захтевају додатно преиспитивање како би се избегло укидање подстицаја за запошљавање. Залаже се за нормативно усклађивање пореских подстицаја за запошљавање особа са инвалидитетом и теже запошљивих категорија лица са постојећим правилима о државној помоћи. 
Предлаже се интеграција члана 21в у реформисани члан 21д и усклађивање одредаба чл. 21г и 21д ЗПДГ са прописима о државној помоћи. Подносилац је поднео предлог за измене чл. 21г и 21д ЗПДГ.

	Наведене примедбе нису разматране јер се се не односе на одредбе Нацрта закона. Дати предлози се односе на одредбе ЗПДГ чије измене нису предмет овог извештаја.



	29.
	- Институт за упоредно право.
	Члан 21г ЗПДГ
	Подносилац предлаже да се спроведу посебне консултације са организацијама особа са инвалидитетом. 
Предлаже да се задржи постојеће решење из члана 21г ЗПДГ, као и да се новим текстом закона обезбеди додатни порески подстицај за запошљавање особа са инвалидитетом на отвореном тржишту рада. Дата је упоредноправна анализа пореских олакшица у одабраним европским државама.

	Наведене примедбе нису разматране јер се се не односе на одредбе Нацрта закона. Дати предлози се односе на одредбе ЗПДГ чије измене нису предмет овог извештаја.



	30.
	- Чланице Привредне коморе Србије.
	Подзаконски акти, електронски системи и прелазни период
	Да се пропише да сви подзаконски акти, обрасци, електронски сервиси, техничка упутства, калкулатори и практични водичи буду објављени најмање шест месеци пре почетка примене закона.
	С обзиром на то да није реч о конкретним примедбама на текст Нацрта закона, предложено није имплементирано. 
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.



Јавна расправа о Нацрту закона спроведена је транспарентно, уз учешће свих заинтересованих страна.

